

****

****

****

****

**Тэма ўрока:** Пабудова чарцяжа фартуха

**Мэта ўрока:** фарміраванне ўмення выконваць чарцёж фартуха.

**Задачы:**

* пазнаёміць з лініямі чарцяжа і ўмоўнымі знакамі, афармленнем чарцяжа;
* навучыць выконваць пабудову чарцяжа фартуха на прыкладзе канкрэтных дадзеных;
* садзейнічаць фарміраванню графічных ўменняў і навыкаў, развіццю мыслення, творчых здольнасцей;
* стварыць умовы для выхавання ініцыятывы і самастойнасці ў працоўнай дзейнасці, беражлівых адносін да інструментаў, матэрыялаў, акуратнасці;
* пазнаёміць з прафесіяй інжынера-канструктара.

**Абсталяванне:** лінейка, вугольнік, простыя алоўкі наступных марак: Т (Н) —цвёрды; М (В) — мяккі; Т М (НВ) — сярэдняй цвёрдасці, каляровыя алоўкі (фламастары), міліметровая папера, гумка, мультымедыйная прэзентацыя «Пабудова чарцяжа фартуха», вучэбны дапаможнік «Працоўнае навучанне. Абслуговая праца», 5 клас.

**Аб’ект працы:** пабудова чарцяжа фартуха.

**Ход урока**

1. **Этап арганізацыі занятка**

* Добры дзень,дзеці! Няхай на самай справе ён будзе добрым, прынясе вам задавальненне ад новых ведаў і пазнання. Я жадаю вам здароўя і поспехаў у працы.

1. **Этап актуалізацыі суб’ектыўнага вопыту вучняў**

* На папярэднім уроку вы пазнаёміліся з тэмай «Меркі, неабходныя

для пабудовы чарцяжа фартуха». Каб узнавіць нашы веды, разгадаем крыжаванку.

*Пытанні для вучняў*

Па гарызанталі:

1. Хто распрацоўвае чарцёж, лекала, выкрайкі? (**Канструктар**)

2.Спецыяліст па шыццю адзення. (**Кравец**)

3. Да якой групы адносяцца валокны расліннага паходжання?(**Натуральныя**)

4. Як называецца паслядоўны радок шыўкоў? (**Строчка**)

5. Хто складае паслядоўнасць стварэння будучага вырабу? (**Тэхнолаг**)

6.Як называецца ўзорная форма, па якой крояць часткі адзення? (**Выкрайка**)

7. Від адзення, які засцерагае адзенне ад забруджвання пры выкананні хатняй работы? (**Фартух**)

8. Як называецца фігурная пласціна для чарчэння крывых ліній? (**Лякала**)

9.Месца злучэння дзвюх ці некалькіх дэталей машыннай строчкай называецца… (**Шво**)

10.Хто малюе эскіз мадэлі на паперы? ( **Мадэльер**)

11. Назва адной з мерак. ( **Даўжыня**)

12. Што неабходна для пашыву вырабу? (**Тканіна**)

13. Як называецца памер чаго-небудзь? (**Мерка**)

Слайды 2-16

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | |  |  | | **1** |  |  |  |  | |  | | |  | |  |  |  |  |
|  | | | 2 |  |  |  |  |  |
|  | |  |  | | **3** |  |  |  |  | |  | | |  | |  |  |  |  |  |
| **4** |  |  |  |  | |  | | |  | |
|  | | **5** |  |  |  |  | |  | | |  | |  |
|  |  | 6 |  |  |  |  |  |  |  | |
| 7 |  |  |  |  |  |
|  |  | | 8 |  |  |  |  |  | |
| 9 |  |  |  | | | | | | | |  | | | | | |
|  | | | | | 10 |  |  |  |  | |  | |  |  | |
| 11 |  |  |  |  |  |  |
|  | | 12 |  |  |  |  |  |  |
| 13 |  |  |  |  |

* Якое слова атрымалася ў выдзеленым слупку? (Канструяванне)
* Што такое канструяванне?
* Канструяванне — гэта пабудова дэталей чарцяжа.
* Гэта паняцце будзе ключавым на сённяшнім уроку.

1. **Этап вывучэння новага матэрыялу**

-Тэма нашага ўрока «Пабудова чарцяжа фартуха» (запіс даты і тэмы ў рабочыя сшыткі).

-На працягу ўрока мы будзем вучыцца выконваць чарцёж фартуха. Якія задачы мы павінны з вамі вырашыць? (Дзеці выказваюць уласныя меркаванні, настаўнік падагульняе сказанае).

- А зараз звернемся да асноўных тэрмінаў і паняццяў, неабходных для пабудовы чарцяжа фартуха: чарцёж і маштаб. Ці сустракаліся вы з гэтымі паняццямі? Як вы разумееце значэнне слова чарцёж? (Вучні выказваюць свае меркаванні).

-А зараз прачытайце азначэнне паняцця «чарцёж» у памятках, якія знаходзяцца ў вас на сталах. Што новае вы даведаліся? Запішыце азначэнне ў сшыткі. (Дадатак)

- Маштаб паказвае, у колькі разоў паменшаны сапраўдныя памеры вырабу. Ён абазначаецца вялікай літарай **М**. Калі дадзены запіс **М 1:1**, то гэта азначае, што чарцёж вырабу выкананы ў натуральную велічыню. Калі запісана **М 1:4**, гэта значыць, што ўсе памеры паменшаны ў 4 разы. Запішыце азначэнне ў сшытак.

**Гімнастыка для вачэй**

- Для пабудовы чарцяжа патрэбна падрыхтаваць лінейку, вугольнік, гумку, міліметровую паперу, алоўкі наступных марак: **Т** (Н) —цвёрды; **М** (В) —мяккі; **ТМ** (НВ) — сярэдняй цвёрдасці.

Для пабудовы чарцяжа фартуха пажадана выкарыстоўваць міліметровую паперу і завостраны аловак. Адгарніце дапаможнік на старонцы №108 і разгледзьце малюнак №66а. Лінейку трэба трымаць левай рукой, шчыльна прыціскаючы да паперы. Пры правядзенні ліній аловак злёгку нахіляюць у бок яго руху.

Каб прачытаць чарцёж швейнага вырабу, трэба ўмець распазнаваць асобныя яго дэталі, разумець лініі чарцяжа і ўмоўныя знакі.(Тлумачэнне табліцы настаўнікам).

Слайд 17.  **Лініі чарцяжа**

|  |  |  |  |
| --- | --- | --- | --- |
| **Назва лініі** | **Абрыс** | **Прызначэнне** | **Таўшчыня лініі** |
| Суцэльная тоўстая |  | Лініі бачнага контуру | Ад 0,5 да 1,4 (s) |
|  |
| Суцэльная тонкая | \_\_\_\_\_\_\_\_\_\_\_\_\_ | Размерныя і вынасныя лініі, лініі пабудаванняў | Ад s/3 да  s/2 |

Слайд18. **Умоўныя знакі:**

**↑ —уверх; ↓ —уніз; ← — улева; → —управа.**

- Пры афармленні чарцяжа ўсе пункты і адрэзкі абазначаюцца літарамі: **Т —** па лініі таліі, **Н —**па лініі нізу (настаўнік суправаджае тлумачэнне паказам адпаведных ліній на дзяўчынцы або на манекене. Астатнія дзеці знаходзяць іх на сабе).

-Левая і правая часткі фігуры сіметрычныя (аднолькавыя). Значыць, чарцёж любога вырабу будуюць на палавіну шырыні(на шаблоне паказваю вось сіметрыі). На чарцяжы пазначаюць вось сіметрыі. Гэта вертыкальная лінія сярэдзіны фартуха —**ТН**.

-Разгледзім паслядоўнасць пабудовы чарцяжа фартуха на прыкладзе канкрэтных даных.

Меркі фігуры: **Ст**=31см, **Сб**=43см, **Дв**=45см.

Слайд 19.  **Пабудова чарцяжа фартуха**

|  |  |  |  |
| --- | --- | --- | --- |
| **Паслядоўнасць пабудовы** | **Формула разліку** | **Разлік, см** | **Графічная выява** |
| 1.Пабудуйце прамы вугал з вяршыняй у пункце **Т** | Т |  | **Т** |
| 2.Вызначце шырыню фартуха **Т**→**Т1** | Т Т1= Сб: 2+ 10 | 21,5+10=31,5 | **Т Т1** |
| 3.Вызначце даўжыню фартуха  **Т**↓**Н** | ТН= Дв | 45 | **Т Т1**  **Н** |
| 4.Пабудуйце прамавугольнік па пунктах  **Т**→**Т1**,  **Н**→**Н1**, **Т↓Н**,  **Т**1↓**Н**1 | Т Т1=Н Н1  ТН=Т1Н1 | 31,5  45 | **Т Т1**  **Н Н1** |
| 5.Вызначце даўжыню пояса- тасьмы | 2× (Ст+30) | 2×(31+30)=2× 61=122 |  |

-Увага! Я пачынаю пабудову чарцяжа ў маштабе М1:1 на дошцы,

разграфаванай у выглядзе сшытка ў клетку. Адначасова сочым па слайдзе №19 «Паслядоўнасць пабудовы чарцяжа фартуха».

А ці ведаеце вы, як называецца прафесія чалавека, які распрацоўвае чарцёж? (Канструктар)

- Канструктар распрацоўвае чарцёж па эскізах мастакоў-мадэльераў, робіць выкрайку і распрацоўвае лякалы дэталей мадэляў, падбірае канструктыўныя рашэнні ў залежнасці ад якасці матэрыялаў і тэхналагічных асаблівасцей абсталявання, якое прымяняецца. Гэту спецыяльнасць можна атрымаць у Беларускім дзяржаўным тэхналагічным універсітэце.

**4.Этап выканання практычнай работы**

Перад тым, як прыступім да выканання практычнай работы «Пабудова чарцяжа фартуха ў маштабе 1:4», паўторым меркі для пабудовы чарцяжа, якія вы знялі на мінулым уроку.

Слайд 20.**Меркі для пабудовы фартуха**

|  |  |  |  |
| --- | --- | --- | --- |
| **Назва меркі** | **Абазначэнне меркі** | **Паслядоўнасць вымярэння** | **Прызначэнне меркі** |
| Паўабхват таліі | Ст | Вымяраюць па самым вузкім месцы фігуры | Для вызначэння даўжыні пояса |
| Паўабхват бёдраў | Сб | Вымяраюць гарызантальна па лініі бёдраў | Для разліку шырыні фартуха |
| Даўжыня вырабу | Дв | Вымяраюць ад лініі таліі да пажаданай даўжыні | Для вызначэння даўжыні фартуха |

* Прыступаем да выканання практычнай работы. Прачытайце заданні і асэнсуйце іх (заданні на картках):

1. Вывучыце па вучэбным дапаможніку паслядоўнасць пабудовы чарцяжа і прыёмы работы з чарцёжнымі інструментамі.

2. Падрыхтуйце рабочы сшытак і чарцёжныя інструменты.

3. Выканайце разлікі па мерках, якія вы знімалі на папярэднім уроку .

4. Запоўніце табліцу.

|  |  |  |  |
| --- | --- | --- | --- |
| **Паслядоўнасць пабудовы** | **Формула разліку** | **Разлік, см** | |
| **Маштаб 1:1**  **( на чарцяжы)** | **Маштаб 1:4**  **(у сшытку**) |
| 1 |  |  |  |

5. Пабудуйце ў сшытку чарцёж фартуха па сваіх мерках у маштабе 1 : 4.

1. **Этап замацавання новага матэрыялу**

- Вы папрацавалі ў ролі канструктара, выдатна справіліся з заданнем. Адзнаку за практычную работу вы атрымаеце на наступным уроку, калі я праверу правільнасць яе выканання.

- А цяпер я прапаную вам выканаць тэставыя заданні (заданні дадзены на картках).

1. Што называюць чарцяжом швейнага вырабу?

а) малюнак

**б) графічная выява**

в) эскіз

2. Што паказвае маштаб?

а) колькі важыць выраб?

б) чытанне чарцяжа швейнага вырабу

**в) у колькі разоў паменшаны ці павялічаны сапраўдныя памеры вырабу, або чарцёж выкананы ў натуральную веллічыню.**

3. Што неабходна падрыхтаваць для пабудовы чарцяжа?

а) тканіну

б) сантыметровую стужку

**в) лінейку, вугольнік, гумку, міліметровую паперу, алоўкі наступных марак: Т (Н) — цвёрды; М (В) — мяккі; ТМ (НВ) — сярэдняй цвёрдасці .**

4. Ад якой меркі залежыць велічыня адрэзка **Т Т1**?

**а) Сб**

б) Ст

в) Дв

5. Абазначэнне меркі **Дв** гэта…

а) Паўабхват таліі

б) Паўабхват бёдраў

**в) Даўжыня вырабу.**

Абмяняйцеся карткамі, праверце правільнасць выканання работы, звярнуўшыся да слайда.

Слайд 21.

1.Б

2.В

3.В

4.А

5.В

**6. Выстаўленне адзнак з каментарыямі**

**7. Этап рэфлексіі**

Наш урок падышоў да канца. Закончыце, калі ласка, сказы:

* Ад гэтага ўрока я атрымала…
* Было цяжка…
* Я магу пахваліць сябе за…

**-** На ўроку я даведалася …

Дадатак

**Асноўныя тэрміны і паняцці**

**Чарцёж**— гэта графічная выява будучага вырабу на паперы. Яго можна будаваць спачатку ў паменшаным выглядзе ў рабочым сшытку ці адразу ў натуральную велічыню на міліметровай паперы.

**Маштаб** паказвае, у колькі разоў паменшаны сапраўдныя памеры вырабу. Ён абазначаецца вялікай літарай **М**. Калі запісаны **М 1:1**, то гэта азначае, што чарцёж вырабу выкананы ў натуральную велічыню. Калі запісана **М 1:4**, гэта значыць, што ўсе памеры паменшаны ў 4 разы.